Det Forenede Kongeriges bekendtgørelse vedrørende Europa-Parlamentets og Rådets direktiv 94/22/EØF af 30. maj 1994 om betingelserne for tildeling og udnyttelse af tilladelser til prospektering, efterforskning og produktion af kulbrinter

(2003/C 309/05)

(EØS-relevant tekst)

DET FORENEDE KONGERIGES BEKENDTGØRELSE AF SÆRSKILT UDBUD AF KORTAFSNIT SN 88, 89, 97, 98, 99 UDEN FOR ONSHORE (LANDWARD) TILLADELSESRUNDEN

HANDELS- OG INDUSTRIMINISTERIET

The Petroleum (Production) (Landward Areas) Regulations 1995

1. Under henvisning til Petroleum (Production) (Landward Areas) Regulations 1995 (S.I. 1995 nr. 1436) og Hydrocarbons Licensing Directive Regulations 1995 (S.I. 1995 nr. 1434) opfordrer handels- og industriministeren alle interesserede til at ansøge om efterforsknings- og udvindingstilladelse til arealet over middelhøjvandslinjen i UK kortafsnit SN 88, 89, 97, 98 og 99. Et kort over disse afsnit findes på olie- og gasdirektoratets nedsted, http://www.og.dti.gov.uk.

Ansøgning Om Tilladelse

2. Til alle de i punkt 1. nævnte afsnit:

a) sker ansøgning på et standardiseret ansøgningsskema, som fås hos handels- og industriministeriet. Ansøgningsskemaet og alle andre dokumenter, der ifølge denne bekendtgørelse fås hos handels- og industriministeriet, kan fås hos Licensing, Exploration and Development Branch, Oil and Gas Directorate, Department of Trade and Industry, 1 Victoria Street, London, SW1H 0ET (telefon 44-(0) 207 215 50 32, fax 44-(0) 207 215 50 70). Denne dokumentation findes desuden på olie- og gasdirektoratets netsted, http://www.og.dti.gov.uk

b) ansøgningerne indsendes til Licensing and Consents Unit of the Department of Trade and Industry, 1 Victoria Street, London, SW1H 0ET inden kl. 13.00 den 22. marts 2004 sammen med et gebyr på 1000 GBP pr. ansøgning. Ansøgninger, der indløber efter kl. 13.00 den 22. marts 2004, tages ikke i betragtning

c) ansøgerne bedes så vidt muligt angive, hvilke af de afsnit, de har ansøgt om, der er deres foretrukne, og om nogle af de afsnit, de har ansøgt om, er alternativer

d) ansøgerne bedes give oplysninger om det arbejdsprogram, de har tænkt sig at udføre i indledningsperioden, hvis de får tilladelsen

e) yderligere oplysninger om det materiale, ansøgerne kan benytte til støtte for deres ansøgning, findes i "Notes for Applicants", som fås hos handels- og industriministeriet eller på olie- og gasdirektoratets netsted, http://www.og.dti.gov.uk.

3. Ansøgningerne vil blive bedømt på baggrund af det stadige behov for at foretage hurtig, grundig, effektiv og sikker efterforskning af olie- og gasforekomster på det britiske fastland. Ansøgningerne bedømmes efter følgende kriterier:

a) ansøgerens økonomiske evne til at udføre de aktiviteter, der omfattes af tilladelsen i indledningsperioden, herunder det forelagte arbejdsprogram for vurdering af områdets fulde kapacitet i det eller de afsnit, ansøgningen gælder

b) ansøgerens tekniske evne til at udføre de aktiviteter, der omfattes af tilladelsen i indledningsperioden, herunder påvisning af kulbrinteforekomster i det eller de afsnit, ansøgningen gælder. Den tekniske evne bedømmes delvis ud fra kvaliteten af de geologiske undersøgelser af det eller de afsnit, ansøgningen gælder (der tages herunder hensyn til, om det allerede udførte eller foreslåede tekniske arbejde er innovativt)

c) hvordan ansøgeren har tænkt sig at udføre de aktiviteter, tilladelsen omfatter, herunder kvaliteten af det forelagte arbejdsprogram for vurdering af den fulde kapacitet i det område, ansøgningen gælder

d) ansøgerens manglende effektivitet eller ansvarsbevidsthed i forbindelse med nuværende eller tidligere tilladelser, som er udstedt efter Petroleum Act 1998 eller blevet behandlet, som om de var.

4. Når alle ansøgninger til de i punkt 1. nævnte afsnit er blevet behandlet, udvælger ministeren de ansøgere, som kan få en tilladelse. Ansøgere, som ministeren kan give en sådan tilladelse, vil blive underrettet i løbet af seks måneder efter den 22. marts 2004.

5. Afslag meddeles skriftligt. Ansøgerne kan få ministerens begrundelse for afgørelsen ved at indsende en skriftlig anmodning herom.

6. Hvis ministeren ser sig i stand til at give en tilladelse, udstedes den på den betingelse, at ansøgeren senest 28 dage efter det tidspunkt, hvor ministeren har fremsat sit tilbud

a) skriftligt bekræfter sin accept af alle tilladelsens betingelser og at et arbejdsprogram, som foreslås af ministeren efter drøftelse med ansøgeren

b) betaler det vederlag for tilladelsen, som nævnes i punkt 8a, til ministeren.

Tilladelsens gyldighedsperiode og verdlag for den

7. Tilladelser til de afsnit, der nævnes i punkt 1., kommer til at indeholde klausuler, som bygger på standardklausulen i tillæg 3 til Petroleum (Production) (Landward Areas) Regulations 1995. Tilladelsernes første gyldighedsperiode er på seks år og deres anden gyldighedsperiode på fem år. Tilladelserne kan efter deres udløb forlænges med endnu en periode på 20 år.

8. Vederlaget for tilladelser til olieefterforskning og olieudvinding, som udstedes på grundlag af denne bekendtgørelse, består af følgende:

a) et første beløb, som er på 25 GBP for hver kvadratkilometer i det område, tilladelsen omfatter, og betales, når tilladelsen accepteres

b) et beløb, som er på 25 GBP for hver kvadratkilometer i det område, tilladelsen omfatter, og betales på den første, anden, tredje, fjerde og femte årsdag for tilladelsens begyndelsestidspunkt

c) et beløb, som beregnes i forhold til antallet af kvadratkilometer i det område, tilladelsen omfatter, og betales på den sjette og de derefter følgende årsdage for tilladelsens begyndelsestidspunkt gælder, men revideres hvert andet år efter bevægelserne i raffinaderiernes råolieprisindeks (offentliggøres af Digest of UK Energy Statistics), hvis ministeren træffer beslutning herom. Yderligere oplysninger om vederlagene fås hos handels- og industriministeriet.

Påmindelse

9. Det pågældende område indeholder visse allerede igangsatte arbejder, og ethvert tilladelsestilbud fremsættes på den betingelse, at ansøgeren påtager sig ansvaret for dem {som om de var omfattet af den tilbudte tilladelse}. Yderligere oplysninger kan fås hos de nedenfor nævnte kontakter.

Fortrolighed

10. Materiale, der leveres til støtte for ansøgningerne, behandles i overensstemmelse med retningslinjerne for adgang til statsinformationer.

Undtagelser

11. Betingelser, bestemmelser, vederlag og andre oplysninger i forbindelse med tilladelserne er normalt de her angivne, men ministeren forbeholder sig ret til i visse tilfælde at ændre dem af hensyn til særlige omstændigheder (f.eks. tilladelser der gælder felter, som er taget ud af drift).

Ansøgningsfrist

12. Ansøgningerne skal være handels- og industriministeriet i hænde senest kl. 13.00 den 22. marts 2004.

Kontakter

Ricki Kiff: Licensing and Consents Unit, Department of Trade and Industry, 1 Victoria Street, London SW1H 0ET ( tel. (0-20) 72 15 50 32, fax (0-20) 72 15 50 70 ). Department of Trade and Industry Library: 1 Victoria Street, London SW1H 0ET ( tel. (0-20) 72 15 50 06/7, fax (0-20) 72 15 56 65 ). Oil & Gas Directorate's website: www.og.dti.gov.uk